Dolgoje rajoon
Dolgoje rajoon (vene keeles Должанский район) on 2. järgu haldusüksus (munitsipaalrajoon) Venemaal Orjoli oblasti kaguosas. Rajooni keskus on Dolgoje alev. Rajoon piirneb põhjas Livnõ rajooniga, idas Lipetski oblastiga, lõunas Kurski oblastiga ja läänes Kolpnõ rajooniga. Rajooni pindala on 908,4 km². Elanike arv oli 2012. aastal 11 561, 2009. aastal 12 768 ja 2002. aastal 14 187. Dolgoje rajoonis on 136 asulat, mis kuuluvad ühe linnaasunduse (Dolgoje alevi) ja seitsme külaasunduse koosseisu. Rajooni tähtsamad jõed on Tim ja Kšen.